
90                                                                  DR 30.7.2018                                                       

 
Merujuk kepada permasalahan ini, saya ingin Kementerian Kesihatan Malaysia 

menyatakan apakah ada langkah-langkah lagi mempertingkatkan ataupun menambah 
baikkan fasiliti ada sekarang bagi mengurangkan kesesakan di Poliklinik Sarikei sekali gus 
menyelesaikan permasalahan kekurangan tempat letak kereta awam yang sedang berlaku? 
Saya amatlah berharap agar Kementerian Kesihatan Malaysia dapat menyelesaikan 
permasalahan ini dengan segera dan berkesan demi mempertingkatkan mutu perkhidmatan 
yang sedia ada sekarang. 

 Tuan Yang di-Pertua, seterusnya juga berkenaan dengan Kementerian Kesihatan 
Malaysia. Seperti yang kita semua sedia maklum sekarang ini kita melihat bilangan pesakit 
semakin bertambah. Kos ubat semakin meningkat dan saya difahamkan bahawa peruntukan 
kepada hospital-hospital tidak bertambah dan sesetengahnya berkurangan. Perkara ini juga 
berlaku di Hospital Sarikei di mana banyak bekalan ubat yang tidak mencukupi.  

Pihak hospital telah mengehadkan bekalan ubat terutamanya ubat untuk kegunaan 
pesakit jangka panjang contohnya bekalan ubat yang dahulunya diberi kepada pesakit untuk 
kegunaan selama sebulan akan tetapi hanya dibekalkan ubat untuk seminggu dan yang 
paling sedihnya ada yang dibekalkan hanya untuk kegunaan selama tiga hari sahaja. Perkara 
ini amatlah membebankan pesakit di mana mereka terpaksa berulang alik ke hospital untuk 
mendapatkan bekalan ubat mereka. Selain itu juga ada kalanya pihak hospital menasihatkan 
pesakit agar membeli bekalan ubat di farmasi luar.  

Perkara ini juga merisaukan pesakit terutamanya pesakit yang tidak berkemampuan 
dari segi kewangan kerana kita sedia maklum bahawa ubat di farmasi luar dijual dengan 
harga yang agak mahal. Apakah dalam keadaan demikian, pihak Kementerian Kesihatan 
Malaysia mempunyai jalan penyelesaian ataupun mempunyai langkah-langkah yang lebih 
baik bagi menangani permasalahan ini?  

Tuan Yang di-Pertua, sekali lagi saya ingin bertanyakan kepada Kementerian 
Kesihatan Malaysia, pihak kementerian telah membelanjakan begitu banyak peruntukan bagi 
menjayakan Klinik 1Malaysia di Jakar, Sarikei. Akan tetapi klinik ini tidak mempunyai doktor 
yang berkelayakan dan hanya menempatkan pembantu perubatan sahaja sedangkan negara 
kita melahirkan sekurang-kurangnya 5,000 orang doktor pada setiap tahun. Perkara ini 
mengakibatkan pesakit tidak berminat untuk mendapat rawatan di Klinik 1Malaysia di Sarikei 
dan mereka terpaksa berkunjung ke Poliklinik Sarikei. Disebabkan akan perkara ini Poliklinik 
Sarikei menjadi sesak dan padat.  

Sekiranya Klinik 1Malaysia Jakar, Sarikei menempatkan seorang doktor 
berkelayakan saya merasakan bahawa pesakit akan berkunjung ke klinik tersebut. Adakah 
Kementerian Kesihatan Malaysia mempunyai niat untuk menempatkan seorang doktor di 
Klinik 1Malaysia di Jakar? Sekiranya tidak sila nyatakan kenapa.  

Tuan Yang di-Pertua, Lembaga Lada Malaysia (MPB) adalah sebuah Badan 
Berkanun Persekutuan di bawah Kementerian Industri Utama dan ibu pejabat terletaknya di 
Kuching, Sarawak. Sarawak juga adalah pengeluar lada terbesar kalau dibandingkan dengan 
negeri-negeri lain iaitu lebih 90 peratus daripada jumlah pengeluaran di Malaysia. Selain itu 
juga lada Sarawak antara produk semakin mendapat tempat di seluruh dunia dan amatlah 
penting bagi kerajaan memastikan keasliannya terpelihara. Adakah Kerajaan Pusat 
mempunyai niat untuk membiarkan Kementerian Pemodenan, Pertanian Negeri Sarawak 
mengambil alih kawalan MPB memandangkan lada merupakan hasil keluaran pekebun di 
Sarawak?  

Tuan Yang di-Pertua, selain daripada ini semenjak penurunan harga lada di 
pasaran, pada masa kini ramai pekebun-pekebun yang mengusahakan kebun lada 
merasakan penurunan harga lada ini memberi impak yang mendalam kepada mereka dari 
segi mata pencarian mereka dan juga amatlah membebankan pekebun-pekebun bagi 
membeli baja dan juga racun bagi kegunaan perusahaan lada. Adakah Kementerian Industri 
Utama akan mengambil langkah dan tindakan yang lebih baik bagi menangani penurunan 
harga lada? Bagaimanakah kerajaan membela nasib pekebun-pekebun industri itu?  

Tuan Yang di-Pertua, Lembaga Lada Malaysia mempunyai kuota terhad pembelian 
lada pada setiap bulan. Apabila kuota telah tercapai maka MPB akan menghentikan 
pembelian lada daripada pekebun.  

 



Merujuk kepada permasalahan ini, saya ingin Kementerian Kesihatan Malaysia. menyatakan apakah ada langkah-langkah lagi mempertingkatkan ataupun menambah baikkan fasiliti ada sekarang bagi mengurangkan kesesakan di Poliklinik Sarikei sekali gus menyelesaikan permasalahan kekurangan tempat letak kereta awam yang sedang berlaku? Saya amatlah berharap agar Kementerian Kesihatan Malaysia dapat menyelesaikan permasalahan ini dengan segera dan berkesan demi mempertingkatkan mutu perkhidmatan yang sedia ada sekarang. Tuan Yang di-Pertua, seterusnya juga berkenaan dengan Kementerian Kesihatan Malaysia. Seperti yang kita semua sedia maklum sekarang ini kita melihat bilangan pesakit semakin bertambah. Kos ubat semakin meningkat dan saya difahamkan bahawa peruntukan kepada hospital-hospital tidak bertambah dan sesetengahnya berkurangan. Perkara ini juga berlaku di Hospital Sarikei di mana banyak bekalan ubat yang tidak mencukupi. Pihak hospital telah mengehadkan bekalan ubat terutamanya ubat untuk kegunaan pesakit jangka panjang contohnya bekalan ubat yang dahulunya diberi kepada pesakit untuk kegunaan selama sebulan akan tetapi hanya dibekalkan ubat untuk seminggu dan yang paling sedihnya ada yang dibekalkan hanya untuk kegunaan selama tiga hari sahaja. Perkara ini amatlah membebankan pesakit di mana mereka terpaksa berulang alik ke hospital untuk mendapatkan bekalan ubat mereka. Selain itu juga ada kalanya pihak hospital menasihatkan pesakit agar membeli bekalan ubat di farmasi luar. Perkara ini juga merisaukan pesakit terutamanya pesakit yang tidak berkemampuan dari segi kewangan kerana kita sedia maklum bahawa ubat di farmasi luar dijual dengan harga yang agak mahal. Apakah dalam keadaan demikian, pihak Kementerian Kesihatan Malaysia mempunyai jalan penyelesaian ataupun mempunyai langkah-langkah yang lebih baik bagi menangani permasalahan ini?. Tuan Yang di-Pertua, sekali lagi saya ingin bertanyakan kepada Kementerian Kesihatan Malaysia, pihak kementerian telah membelanjakan begitu banyak peruntukan bagi menjayakan Klinik 1Malaysia di Jakar, Sarikei. Akan tetapi klinik ini tidak mempunyai doktor yang berkelayakan dan hanya menempatkan pembantu perubatan sahaja sedangkan negara kita melahirkan sekurang-kurangnya 5,000 orang doktor pada setiap tahun. Perkara ini mengakibatkan pesakit tidak berminat untuk mendapat rawatan di Klinik 1Malaysia di Sarikei dan mereka terpaksa berkunjung ke Poliklinik Sarikei. Disebabkan akan perkara ini Poliklinik Sarikei menjadi sesak dan padat. Sekiranya Klinik 1Malaysia Jakar, Sarikei menempatkan seorang doktor berkelayakan saya merasakan bahawa pesakit akan berkunjung ke klinik tersebut. Adakah Kementerian Kesihatan Malaysia mempunyai niat untuk menempatkan seorang doktor di Klinik 1Malaysia di Jakar? Sekiranya tidak sila nyatakan kenapa. Tuan Yang di-Pertua, Lembaga Lada Malaysia (MPB) adalah sebuah Badan Berkanun Persekutuan di bawah Kementerian Industri Utama dan ibu pejabat terletaknya di Kuching, Sarawak. Sarawak juga adalah pengeluar lada terbesar kalau dibandingkan dengan negeri-negeri lain iaitu lebih 90 peratus daripada jumlah pengeluaran di Malaysia. Selain itu juga lada Sarawak antara produk semakin mendapat tempat di seluruh dunia dan amatlah penting bagi kerajaan memastikan keasliannya terpelihara. Adakah Kerajaan Pusat mempunyai niat untuk membiarkan Kementerian Pemodenan, Pertanian Negeri Sarawak mengambil alih kawalan MPB memandangkan lada merupakan hasil keluaran pekebun di Sarawak?. Tuan Yang di-Pertua, selain daripada ini semenjak penurunan harga lada di pasaran, pada masa kini ramai pekebun-pekebun yang mengusahakan kebun lada merasakan penurunan harga lada ini memberi impak yang mendalam kepada mereka dari segi mata pencarian mereka dan juga amatlah membebankan pekebun-pekebun bagi membeli baja dan juga racun bagi kegunaan perusahaan lada. Adakah Kementerian Industri Utama akan mengambil langkah dan tindakan yang lebih baik bagi menangani penurunan harga lada? Bagaimanakah kerajaan membela nasib pekebun-pekebun industri itu?. Tuan Yang di-Pertua, Lembaga Lada Malaysia mempunyai kuota terhad pembelian lada pada setiap bulan. Apabila kuota telah tercapai maka MPB akan menghentikan pembelian lada daripada pekebun.